Lapsen virsi (1961)
Minä laulan lapsen virttä,
 Linnun virttä liekuttelen.
 Lintu tuopi liinapaijan,
 Peiponen pellavapaijan,
 Hanhi tuopi hyvän hameenkin,
 Leivonen hyvän leningin,
 Pulmunen puhtahan paijan,
 Papukaija kaunistukset,
 Riikin kukko rintaristin,
 Kullan Karvaiset Kuvutkin.
 Mehti Kana tuopi miekoin,
 Tikka tikatun täkinni.
 Mettinen se messuvaapi,
 Lintuiset ne lauleleepi,
 Pääsky parvesta parahin
 Wiisahasti vingertääpi
 Unen virttä wiimmeseksi.

 Minä laulan lapselleni,
 Lapsi laulelee itekkin,
 Unen virttä virkkeleepi.
 Makkaappas nyt, pieni Maija,
 Makaa makeita uni ja,
 Herran helmassa hyvässä,
 Makiassa Manalassa!

 Ja kuin lasketaan levolle
 Tämän maailman majoista,
 Tule siitten Tuonelahan
 Lasten Kanssa laulamahan!
 Siellä on makia manna,
 Siellä on ilo ihana,
 Siellä on koria kirkko,
 Siellä lehteri levijä.
 Siellä veisaa pyhät veljet,
 Siellä siunatut sisaret.
 Siell’ on semmoinen elämä
 Jott’ei täällä tietää saaha,
 Siitei voi sanoa suulla
 Eikä käillä kirjoitella.
 Josko Maija sinne männet,
 Josko ennen ennättänet,
 Kutu sinne Kummijasi,
 Isääsi ja äitiäsi,
 Rukoileppas Ruhtinasta,
 Wanhurskasta valtiasta
 Armoalttarin etessä,
 Palmut paistavat kädessä.
 Siellä siitten lauletahan,
 Voiton virttä veisatahan
 Isämme istuimen eessä
 Isoisissa isänhäissä.
 Siellä on avara aitta
 Leviämpi leipähuone,
 Siellä on lihava laituin,
 Hengellinen herkkupöyta;
 Jospa sinne tultasiinni,
 Onnelliset oltasiinni
 Siinä suuressa salissa
 Patriarkain parissa!

Pentti Lyytinen